《净圣庵》
宋代·王宾

乐道岩前沙路平，淡烟和月照人行。
林端仙馆千山合，石罅灵泉一派清。
蕴藻竞严朝斗意，琳琅惟听步虚声。
青书奏罢黄冠睡，独有滩雷彻夜鸣。

作者简介：（923—995）宋许州许田人。善骑射。太宗太平兴国初，补东头供奉官、亳州监军。从征太原、范阳。七年，与许昌裔同掌水陆发运两司，储积增羡，号为称职。黎阳当舟车交会，以荐命护黎阳军。召为右羽林大将军，出知扬州兼淮南发运使，徙为通许镇都监。宾事太祖之父弘殷及太祖、太宗殆六十年，最为勤奋。